(Οι ασκήσεις είναι για μέχρι τη Δευτέρα οπότε ας μη τις κάνουν όλες μαζί. Μοιράστε τες στις 4 μέρες και ήρεμα με προσοχή να τις μελετήσουν, Την Πρωτομαγιά ας ακούσουν το τραγουδάκι κι αν πάτε βόλτα και μπορέσετε να φτιάξετε στεφάνι στείλτε το μου κι αυτό. )

Διάβασε το παρακάτω κείμενο δυνατά πολλές φορές σαν να το είχαμε για ανάγνωση.

Τα γενέθλια της Χαράς

Η Χαρά στα γενέθλιά της κάλεσε όλη την τάξη της, δηλαδή **είκοσι πέντε** συμμαθητές και συμμαθήτριές της. Τελικά από την τάξη της ήρθαν **δεκαέξι** παιδιά, **εφτά** αγόρια και **εννιά** κορίτσια. Ήρθαν όμως ακόμη **τέσσερα** παιδιά από τη γειτονιά της και **τρία** ξαδελφάκια της.

Στις **5.30** όλοι ήταν εκεί. Ο καιρός ήταν καλός και το πάρτι έγινε στην αυλή. Έπαιξαν **έντεκα** φορές κρυφτό, **πέντε** φορές «μήλα» και **έξι** φορές κυνηγητό.

Γύρω στις **6.45** κουράστηκαν πια να τρέχουν και κάθισαν να φάνε. Έφαγαν στην αρχή **σαράντα τέσσερα** κεφτεδάκια και **δύο** σακούλες πατατάκια. Έπειτα δοκίμασαν τα **είκοσι δύο** γλυκά που είχε ετοιμάσει η μαμά της Χαράς.

Κατά τις **7.15** έφεραν **μία** τεράστια τούρτα. Είχε πάνω **οχτώ** κεράκια, **τέσσερις** ζαχαρωτούς πιγκουίνους και **ένα** γατάκι.

Η Χαρά χρειάστηκε να φυσήξει **τρεις** φορές για να σβήσει όλα τα κεράκια. Όταν η ώρα πήγε **8.00**, οι γονείς των παιδιών άρχισαν να έρχονται σιγά σιγά. Στις **9.20** όλοι είχαν φύγει.

Γράψτε εδώ όλες τις λεξούλες που είναι γραμμένες με μπλε :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_


***Πώς λέμε αυτές τις λέξεις****;*

*Αντίγραψε τα λόγια της Βάγιας από το τ*ετράδιο Εργασιών της Γλώσσας σελ.18 και μετά κάντε τις ασκήσεις 8 και 9 στις σελίδες 17 και 18

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| * **Τα αριθμητικά από το δεκατρία μέχρι το δεκαεννιά** ενώ ακούγονται σαν δύο λέξεις **γράφονται με μία λέξη**. π.χ. **δεκατρείς** μπάλες, **δεκαέξι** μπάλες, **δεκαεννιά** μολύβια. * Από το είκοσι και πάνω γράφονται με δύο ή περισσότερες λέξεις ανάλογα με τον αριθμό. π.χ. είκοσι πέντε (25), σαράντα επτά (47) εκατόν τριάντα οχτώ (138) * Το **εννέα** ή **εννιά** γράφεται με **δύο** **ν**. * Το **ενενήντα** γράφεται με **ένα** **ν**. |

Σας χαιρετώ!! Έχετε μπόλικα πραγματάκια να μελετήσετε. Θα κάνουμε καλή γυμναστική στο μυαλουδάκι μας. Θα τα πούμε τη Δευτέρα που ο μήνας θα είναι ο

…………………………..!!!

<https://safeYouTube.net/w/VOP9>

Ζωγραφίστε κι εσείς τα λόγια του τραγουδιού όπως έκαναν τα παιδιά στο παρακάτω video που σας αφιερώνω με πολλή αγάπη….

<https://safeYouTube.net/w/aRP9>

Ακολουθεί και η φωτοτυπία των μαθηματικών. Αν υπάρξουν απορίες ή δυσκολίες μου στέλνετε στο mail. ☺